Kirang langkung kalih wulan laminipun tuwan kapitan sawêg tampi sêrat wangsulan saking sang nujum mêdal pos an gêtèkên. Mênggahing basa Jawi ringkêsipun makatên: tuwan kaptowa, sangêt andadosakên pangunguning manah kula, dene salami kula nindakakên panujuman bab bayi lair benjing diwasanipun ... têka sawêg satunggal saking panjênêngan punika wontên bayi ingkang wêcanipun mênjila sangêt, nglêngkara tuwin botên pinanggihing nalar tumrap kaptowa piyambak ngriki, mila kula inggih badhe maibên tuwan, wêcanipun bayi lair ingkang tuwan takèkakên punika, Benjing diwasanipun bayi wau sagêd jumênêng nata, widada sapanginggilipun botên kirang satunggal punapa. Kawuningana tuwan, wontênipun wêca-wêca wau, sajatosipun kula